A márciusi napfény végleg elűzi a dermesztő telet. 
Bársonyos melegétől felébred álmából a természet, 
nyújtózik egy nagyot és elmosolyodik. Ettől megduz- 
zadnak, majd kipattannak a fák ágain a rügyek — s 
mintegy varázslatra! — virágokká, levelekké válnak. 
S ezerféle fűszál és egyéb növény dugja ki fejét vidá- 
man a földből. Új életre kel minden, bárhová nézünk. 

Igazi varázslat tanúi lehetünk, ha a koratavaszi he- 
tekben figyelemmel kísérjük az erdők, mezők vilá- 
gát. Igen — ilyenkor varázslat történik. Mert létez- 
het-e nagyobb csoda a földön a születésnél? 

A születés és a szülői gondoskodás szép pillana- 
tait láthatjuk az itt felsorakoztatott képeken. 

Az énekes rigó tojásai A kis fiókák még kopaszok, de gyorsan A szülő madór szeretettel 
a fészekben fejlődnek a sok finom falattól gondoskodik fiókáiról 

A beküldött kéziratokat nem őrizzük meg és nem küldjük vissza. 


Egy kő, midőn egy kovakő rákoppinr 
tott egy napon, felháborodásában nagy 


összetévesztettél valakivel. Nem is is- 
merlek. Hagyj békén, én Se bántottam 
senkit. 
A kovakő végigmérte, majd nevetve 
azt mondta: 

— Ha-egy kicsit is béketűrőbb len- 
nél, táthatnád, milyen csodálatos dolgot 


tűz, ami erejével oly sok mindenben 
hasznos nekünk. 


fáradság béketűréssel párosul, tapasz 
talni fogják: csodás dolgok teremtésé- 
re képesek: 

TÓTH ÉVA versei 


Tavaszi dal 


A sárga fűz, a sárga nád 
tükörben nézi magát, 
sárga a nád, zöld a fű, kék 

tó tükrében az ég. 

A kék hegyek, a barna fák 
nem zöldültek ki még, 
de szél kócolja a fűz haját, 

nap csókolja szemét. 


Kiszámoló 


Őszi aszú, 
téltemető, 
í t íg tavaszi szél, 

JÁNKY BÉLA 


Kéményen a gólyát 


A gólyát, a gólyát 
fészke visszavárja. 
Szélnél sebesebben 
ki megyen utána? 


Kéményen a gólyát 
visszavárja fészke. 
Szaladjon a nádas 
susogása érte. 

BÁLINT TIBOR 


A tűzkakas meséje 


Én voltam a ház küldönce. Egy lyukas piculá- 
ért a világ végéig is elszaladtam volna, nemhogy 
ecetért, élesztőért a sarki fűszereshez. Így az- 
tán mindig volt egy kis gyűjtött pénzem. Ami- 
kor már feszíteni kezdte a gipszmalac hasát, 
édesanyám megkérdezte: 

— Mit szeretnél, fiam, venni magadnak a 
munkádból? 

En meg így feleltem: 

— Egy csirkét. Egy kendermagos jércikét, ha 
lehet. 

De nemigen lehetett, mert nem volt hol tar- 
tani, s a házigazda kitiltott mindenféle állatot 
az udvarról. Egyszer aztán édesanyám mégis 
csak megszánt engem, lesz ami lesz, vegyek csir- 


két, majd ő is segít dugdosni, fölnevelni — 
mondta. S hátha később, háború után olyan 
helyre költözünk, hol nyúlnak, csirkének, ma- 
lacnak is lesz bőven helye a tartáshoz. 

Kimentünk a piacra, de nekem ott nem ken- 
dermagos, még csak nem is hófehér, hanem egy 
élénkebb színű, különös csirke tetszett meg. 
Volt annak a tolla között kék, vörös, fekete, 
de főként élénkpiros. Még kacagtam is rajta, 
hiszen olyannak látszott, mintha tüzes kály- 
hában költötte volna ki az anyja. 

Nappal az udvaron pityegett, kaparta a ho- 
mokot, csipegette a morzsát, magot. Estére 
bevittem, a konyhaasztal keresztlécére ültet- 
tem, hogy ott éjszakázzék. Jól tartottam, még 
gilisztát is ástam neki, az uzsonnámat is neki- 
adtam volna, úgy megszerettem. És olyan gyor- 
san nőtt, hogy elámultam rajta. És egy hajna- 
lon meg is szólalt, elkukorintotta magát, noha 
kissé bátortalanul. Édesapám azonban így is 
haragosan kiugrott az ágyból, mert késő éjsza- 
ka tért haza munkából: 

— Mi ez?! . . Miféle kukorékolás?!. . . 

En pedig a takaró alól kibújva magamhoz 
szorítottam a kakast, és elindultam vele az ud- 
varra, hogy föltegyem a kerítésre. Egyik sze- 
mem sírt, a másik meg nevetett: hiszen kide- 
rült, hogy kakast vettem, nem jércét. 

Most már mint kiskakast szerettem, még 
jobban, s azonnal el is neveztem Tüzikének. 
Ciceri a fülembe súgta, hogy etessem szemes- 
borssal, akkor ráröpül az idegenre és össze- 
csípi, én azonban azt akartam, hogy szelíd ma- 
radjon, békés természetű. 

Hanem a második hajnalon már tisztán, bát- 


ran, hatalmasan kukorékolt. De mielőtt ebből 
baj lett volna, fölkaptam és szaladtam is ki vele 
az ajtón, hogy folytassa napébresztő énekét. 
Többé nem tudtam visszaaludni. Nyitott szem- 
mel figyeltem, amint a csontkürtöcskék édes 
és éles hangjára meghasad az ég, és kékesfehér 
fény dereng föl az ablakon. Aztán bíborszínű — 
lett a függöny is. 

Már arra gondoltam, esténként zsineggel át- 
kötöm a csőrét, hogy ne tudjon kukorékolni. 
De aztán megijedtem: ha ezt teszem, benne 
rekednek a süvöltő hangok, és kiszúrják a be- 
gyét, gondoltam, mi pedig örök sötétségre le- 
szünk kárhoztatva. Így hát inkább összetákol- 
tam neki egy nagy kalitkát, és fölszegeztem a 
kerítésre, hogy a házigazda ne kakasnak, hanem 
énekes madárnak tekintse. 

Megértette a tréfát, s ettől kezdve nem is 
hajkurászta, csak nézte szótlanul, ahogy délce- 
gen lépdel át az udvaron, gyönyörű tüzes tolla- 
it lobogtatva. A lakók is nagyon megszerették, 
magot szórtak elé, beszéltek hozzá. Minde- 
zen fölbátorodva már egy jércére gyűjtögettem 
a pénzt, hogy Tüzikét, megházasítsuk, de ak- 
kor, már oly közel dörögtek az ágyúk a vár- 
hoz, hogy menekülni kellett. 

De mi legyen a hatalmasra nőtt Tüzivel? 
Őt nem vihetjük magunkkal az óvóhelyre! Itt 
sem hagyhatjuk prédának. Valaki megfogja és 
kitekeri a nyakát, vagy a katonák főzik meg a 
kondérban húslevesnek, s még a kaparóját sem 
láthatjuk viszont. 

Edesanyám engem is, meg a kakast is sajnál- 
ván, sápadtan járt körbe az udvaron, hóna alatt 
Tüzivel, a másik kezében pedig a kifent késsel, 

de mindenki elfordult tőle, nem akarta levág- 
ni a kedves állatot. Hiába látott annyi vért, 
füstöt a háború alatt, erre a cselekedetre senki 
sem tudta rászánni magát. Végül egy mészáros 
mégis hajlott volna rá, hogy mégse érjen akko- 
ra károsodás egy családot, ahol egy fészekalja 
gyerek tátogatja éhesen a száját. De épp amikor 
kikapta volna édesanyám hóna alól, ismét dö- 
rögni kezdtek az ágyúk. A kakas megijedt, ki- 
vergődte magát, s fölszállt a ház tetejére. Onnan 
pedig valószínű, beleröpült a lángerdőbe, mert 
éjjel álmomban hallottam, amint azt mondja: 

— Szívd fel begyem a tüzet, szívd fel begyem 
a tüzet! 

És a háborúnak nemsokára vége is lett, bár 
nemcsak a kis Tüzi segített ebben, hanem a sok- 
sok millió ember is, aki úgy megelégelte az öl- 
döklést, hogy már egy kakast sem akart levágni. 

Széltoló szereti az állatokat, ez természetes, 
ebben nincs semmi különös. Miért mondom el 
mégis? Mert mostanában sokan mesélik nekem, 
hogy itt is, meg ott is, meg amott is előfordul: 
az emberek leverik a madarak fészkeit . . . Pél- 
dául a fecskék fészkeit... Jönnek szegények 
tavasszal a messzi Afrikából, körülcsivitelik az 
ismerős tájat, a régi házat, melynek eresze alatt 
laktak az elmúlt évben, keresik otthonukat, de 
nem találják . . . Igaz, a fecskék szeretnek az em- 
berek házainak ablakaihoz telepedni... Igaz, 
hogy korán kelnek és hangosan csivognak... 
Igaz, hogy piszkítanak is... De milyen ember 
az, aki a fecskék hangjaitól dühös lesz, és akinek 
annyira kényelmetlen egy kis takarítás? Hát 
nem olyan, mint Széltoló, mert az ő ablaka fö- 
lött hat fecskefészek pompázik! Széltoló ma- 
dárbarát. . . De halljuk őt magát! 


— Van nekem egy igen kedves, szívbéli jóba- 
rátnőm, bizonyos Rozál, aki (megsúgom!) fé- 
lig-meddig tündér... Ez a félig-meddig azt je- 
lenti, hogy nagyon kedves és cserfes, meg azt is 
jelenti (ezt is megsúgom!), hogy ért kicsit a ma- 
darak nyelvén... Sok-sok madara van — ő a 
madaras Rozál... Egyik nap bajba jutott az én 
szívbéli jóbarátnőm. Hogy mi történt? Látoga- 
tóba készült Upor királyhoz, régi, atyai barát- 
jához. Elhatározta, hogy ajándékként elviszi a 
királynak kedves kismadarát, Laurát... S ek- 
kor történt a baj, a nagy-nagy baj. . . Laura ép- 
pen azon a napon kirepült az utcára, és fogságba 
ejtette őt Rezső, a hírhedt madárkereske- 
dő... Bezárta egy drótkalitkába, és beakasztot- 
ta az üzletébe... , Segíts rajtam, Széltoló!" — 
ezzel a kiáltással robogott be hozzám Rozál, 
és én természetesen igent mondtam. 

Eslssetetáttásál muggzjéts 
— No igen! Mert Rezső, a hírhedett madárke- 
reskedő olyan nagy hatalom, hogy vele Rozál 
nem mérkőzhetett. . . Nem mondom, hogy én 
vagyok az egyetlen versenytársa Rezsőnek a ra- 
vaszságban és más mesés erőben, de hogy nem 
hátrálok meg előtte, az biztos! S ha Rozál kér 
tőlem valamit, én a sárkánnyal is szembeszállok. 
. .. Töprengeni kezdtem, hogy mit csináljak, 
hogyan szabadítsam ki Laurát, akinek Upor ki- 
rály kertjében van a helye... Addig töpreng- 
tem, míg eszembe jutott egy pompás fogás. . . 
Titokzatos arcot öltve léptem be Rezsőhöz, és 
így szóltam: , Képzeld, mi történt, Rezső! El- 
tévedt a Sárkány kedves madara, Laura! A sár- 
kány most házról házra jár, és dühöng, és azt 
mondja, jaj annak, akinél Laurát megleli" . . . 
n Jaj nekem!" — kiáltott Rezső, a hírhedett ma- 
dárkereskedő. , Én találtam meg Laurát . . . Szél- 
toló, segíts!" 

— Segítek, mondtam az ijedt kereskedőnek. 
Megmagyarázom a tévedést, ő csak zárkózzon 
be jó erősen. Rezső reszketett, átadta Laurát, 
és bezárkózott . . .Én meg eliszkoltam gyorsan 
a kismadárral, és megvigasztaltam bánatos ba- 
rátnőmet, Rozált, hogy máris mehet Upor ki- 
rályhoz látogatóba... Rozál boldog volt és 
ment... A vendégség csodásan sikerült. Upor 
tapsikolt örömében, annyira megtetszett neki 
Laura, és Rozált kinevezte címzetes királylány- 
nak. . . Rezső pedig, a hírhedett madárkereske- 
dő írt nekem egy hálálkodó levelet, amelyben 
megköszönte segítségemet, és azt kérdezte, 
hogy ugye, most már nem kell félnie a Sárkány- 
tól... EI ne áruljátok neki, hogy ez a Sárkány 
nem is létezik! . . . Ha viszont Laurát látni akar- 
játok, látogassátok meg Upor királyt... Saj- 
nos, a címét elfeledtem, de bárki megmondja, 
hol lakik, ha útnak eredtek. 


SUSI JAHODA 


Kisgyereket nem... 


Épeszű ember nem tesz olyan dolgokat, ami- 
Ilyeneket Sanyi, a hároméves öcsém művel. Ko- 
misz a javából. 

Tegnap a reggelinél egyszer csak fülönragad- 
ja a csészét, a kék kacsásat, és önti a kakaót a 
fejére. Csak így egyszerűen. A kakaó meg csor- 
dogál a fülén, az orrán a szája felé. 

— Bugyburugy, buggy — ujjong Sanyi. — 
Bugyborékolok — mondja. 

Anya láthatóan haragszik, és az öcsémet a 
fürdőkádba, az ingét meg a mosógépbe suvaszt- 

a. 

— Miért nem ütöttél egyet a fenekére? — 
kérdeztem AÁnyát. — 
Ha én öntenék kakaót 
a fejemre, biztosan kap- 
nék egy pár pofont. 

— Kisgyereket nem 
$ ütnek meg — mondta 
Anya. 

— Aha. De nagyokat 
igen... 

— Ekkoráknak még 

Már egy órája diót szedegetünk ÁAnyával a 
kertben. Egy órája guggolunk a diófa alatt, és 
szemenként dobáljuk a diót a ruháskosárba. 
Nem is hinné az ember, mennyi időbe tart, 
amíg egy ilyen ruháskosár megtelik! 

Anya feláll néha, nyújtózkodik, és nagyokat 
sóhajt: — Hű, de jó lesz, ha ezzel egyszer elké- 
szülünk! 

Sanyi ezalatt Mikulással, a kandúrmacskánk- 
kal játszik a bodzabokorban. Időnként odasza- 
lad a kosárhoz, jól beleturkál, és még a csizmás 
lábával is beletappancsol. 

— Nézd, Anya, mit csinál! — kiabálom. 

De Anya csak mosolyog. — Hagyd! Úgysem 
tud kárt tenni! 

— És ha felborítja a kosarat? És ha az összes 
dió szétgurul? 

— Ugyan! Sanyi nem buta! — mondja Anya. 

Nem. Az öcsém nem buta. Az öcsém komisz. 
És amint meghallja azt, amit a ruháskosár felbo- 
rításáról meg a dió szétgurulásáról mondok, 
leül egy öreg körtefa tönkjére, 

ölébe veszi a Mikulást, 
simogatja, és 
elbambul: tekintetét a kosárra meg a dióra 


szegezi. 

— Jaj nekünk! — mormolom. 
És akkor megtörténik. 

Sanyi feláll, 


leengedi Mikulást az öléből a fűbe, 

ő meg neki a kosárnak. 

Megfogja a fülénél, és felfordítja. Csak így, 
egyszerűen. 

Egy hang nélkül. 


— De hol van a hátizsák? — De hol van a létra? 
— Ott ni! — bökött A szőnyegtekercsek alatt 
egy másik magaslati pontra a parkettás, találtam rá. 
aki akkor lépett be az ajtón. Felállítottam, 
— Létráról gyerekjáték lesz elérni! és felmásztam a tetejére. 
Kinyitottam a zsákot, 
és kivettem a bicskát. 
A bicskával Apa elvágta a madzagot, 
és kiszabadította a partvist. 
A partvissal Dorka megkaparintotta 
az elemózsiás kosarat. 
Azután kerestünk egy nyugodt helyet, 
és jóízűen megebédeltünk. 
Egyelőre ennyit a költözésről. 
Legközelebb folytatom. 
Viszontlátásra! 


Írta és rajzolta DÖBRENTEY ILDIKÓ 


aki dl aléárt 
hazamenni 


vet Lá aki a Kerekendi erdő- 


Bogár Bálint, a négy és fél pettyes katica, és 
megszólította: 

— Szevasz, Macinta! Képzeld, megszöktem 
otthonról és most nem tudom, merre kell ha- 
zamenni. 

— Nem tudod, merre van a bogár-kuckó? — 
csodálkozott Macinta. — Arra. A mogyoróbo- 
kor mögött — mutatott egy mogyoróbokorra. 

— Köszönöm, nagyon rendes vagy Macinta! 
Akkor én most megyek is — vigyorgott Bogár 
Bálint, és repkedni kezdett az ellenkező irány- 
ba. 

— Hová mész!? Nem arra mutattam! — kic- 
áltott rá Macinta. 

— Tudom. Épp azért szálldosok erre. Tudod, 
semmi kedvem hazamenni, ha már egyszer 
megszöktem otthonról — magyarázta Bogár 
Bálint. 

— Nem akar hazamenni? Micsoda dolog az, 
hogy nem akar? — tűnődött el Macinta, majd 
hirtelen a kobakjához kapott és megszólalt : 

— Most jutott eszembe, hogy az imént rossz 
irányba mutogattam, Te nem is a mogyoróbo- 
kor felé laksz, hanem arra, amerre most re- 
pülsz. 

— Igen? — tátotta el a száját Bogár Bálint. — 
Jó, akkor repkedek amarra. Nekem mindegy, 
hogy merre, de haza akkor se megyek — mond- 
ta és már repkedett is a mogyoróbokor felé. 

Macinta nézett utána, mosolygott magában 
és azt motyogta: : 

— Ejnyebejnye! Ha tudná, hogy valóban a 
mogyoróbokor mögött van a bogár-kuckó, biz- 
tosan nem szálldosna arra. . . 


Anya hirtelen hátra- 
fordul, és Sanyira me- 
red. Sanyira, és a szer- 
teszét gurult dióra, 
amint ott hever a fű- 
ben, akárcsak egy órá- 
val ezelőtt. . , 

A legrosszabb az 
egészben, hogy Anya 
teljesen nyugodt. Nem 
szidja az öcsémet, nem 
üvölt, de fehér lesz az 
orra körül. Lassan oda- 
megy Sanyihoz,a hóna 
alá veszi, mint egy nagy 
cipót, kiemeli a fenekét 
magasra, és megrakja. 
Aztán megkönnyebbült sóhajjal leteszi. 

Az én öcsém egyáltalán nem sír. Dörzsölgeti 
a popsiját, és csodálkozik, hogy ilyesmi egyálta- 
lán megeshet. 

Anya azonnal megsajnálja. Bűntudattal néz 
Sanyira és a saját jobbkezére. 

— Sanyi! — mondja. — Nézz ide a jobbke- 
zemre! Meg kellett ütnöm téged, és most egé- 
szen piros lett. 

És akkor az én öcsém odanyúl Anya kezéért, 
és ráfekteti az arcát. — Fájt, Anya? 

Anya erre felkapja Sanyit a karjába, és daj- 
kálja, csak dajkálja, ringatja. . . 

En meg akkorát rúgok a ruháskosárba, hogy 
berepül a bodzabokor alá. 

Anyának igaza volt. Az ember ne üssön meg 


kisgyereket . . . Fordította KUN MAGDA 


OSVÁT ERZSÉBET 


Hengurusdi 


Kötényt kaptam 
nagy-nagy zsebbel, 
babám hordom benne. 
Ott kucorog, 

ott mocorog 

a kötényzsebemben. 
Ha rajtam a kötényem, 
kenguruvá válok. 
Kiskengurum 

cípelem, 

hadd lásson világot! 
Zsebemből 
kikukucskál, 
megpróbál kimászni. 
Az én kicsi kengurum 
mindenre kíváncsi. 

Mesék rólam — harmadik fol 

" ez.a homokvár benne! 
Elhagyta a sok király. 
Mindegyik megy úton-félen, 
a várat a szél kavarja. 
Vakolata lepereg, 
itt a bolond se maradt. 

Van benne kő, tégla, malter, 
ez mind sáros homokragacs. 
Úton van a főfőherceg, 
bejárni a Messzivárost, 

vára most a senkié, 

fújja a szél, szívja a nap! 

De azért csak észnél légy, 

bele ne lépj, jól vigyázz, 

kard élire hánylak, 

s szaladhatsz, mert nagytitokban 
CÉ / 27 szabad péntek, szabad szombat 
b ES E táján visszatérek! 

EZ A MELLÉKLET, EMELD KI A LAPBÓL! 


Zebrajáték 


Csíkos a lába, 
csíkos a háta, 
futkos a réten, 
zeng a patája, 
zebracsikónak 
jól van a dolga, 
nincs a világon 
semmire gondja! 


Szeretnél magadnak te is egy zebracsikót? " 
Először is a hátoldal rejtvényét nézd meg! - 
Vágd ki a túloldalon látható formákat a vastag vonalak mentén! Hajto- 

. — gasd és ragaszd össze a különböző részeket! A hátoldalon látható doboz- 
j formát kapsz. A törzsön lévő nyílásban ceruzákat, ecseteket tarthatsz. 


rezíei VAJ IVÍHOWOS 


lyen a zebráé? Rajzolj annyi csíkos bögrét Dör- 


Hány gyereken látsz olyan ruhát, mint ami- 
mögőnek! 

Alig várták, hogy végre kisüssön a nap, és va- 
lamennyire felszikkadjon a sár. Hogy pontosak 
legyünk, a sár felszikkadását nem a Sárkánygye- 
rek várta, ő nem bánta volna, ha a télen elkop- 
tatott és csaknem kinőtt csizmájával még egy 
nagyot cuppogjon a sárban. Erről persze Anyjá- 
nak nyilvánvalóan egészen más véleménye volt. 

Végülis a nap annak rendje-módja szerint ki- 
sütött, és gőzölögve száradt a tavaszi föld is. Egy 
vasárnap reggel aztán felkerekedtek. Az egész 
család. Összecsomagolták az elemózsiát, Sár- 
kánygyerek cipelte a hátizsákot — amíg el nem 

Boglárka, gólyah 


fáradt. Irány a busz! Meg sem álltak az erdőig. 

Ki találja meg az első ibolyát? A legkisebb 
sárkányfej volt a legszemfülesebb. Aztán a má- 
sodik szálat ki leli? Egyszer csak olyan virágra 
lelt egy tisztáson, aminek még nem ismerte a 
nevét. 

A hátizsákban azonban nemcsak ennivaló 
meg innivaló volt. Ott lapult a könyvecske: Bú- 
vár zsebkönyv — VADVIRÁGOK a címe. Sár- 
kánygyerek már tudta, hol kell fellapozni a 
könyvet, ahová a koratavaszi virágokat rajzolta 
a művész. Színek szerint csoportosítva külön- 


a Sárkánygyerek 


külön oldalon. Most a legszelídebb fej volt 
ügyes. Ő találta meg a könyvben a rajzot, ame- 
lyik a legjobban hasonlított az igazira. 

A legokosabb fejecske már el is tudta olvasni 
a képaláírást: salátabogárka. Amott az a másik 
meg: gólyahír! Fogták a ceruzát, és X-et tettek 
a könyvben a rajz mellé. Ez már az ő viráguk. 
Látták. Megismerték. Megjegyezték a nevét. 

— Nicsak, van olyan virág is, amely mellett 
már két-három X is áll. 

— Emlékszel, Apa? Ilyen virágot már láttunk 
es. . hol is? 


Mosolyogva felelte apja: 

— Tavaly kisfiam, amikor a Börzsönyben jár- 
tunk. 

— Igen, ott, ahol a kispatak volt, meg a fahíd, 
ahol először féltem átmenni — emlékezett a 
legokosabb feje. 

— Nekem meg beleesett a sapkám a patakha 
— tódította egy másik. 

Újabb virág, újabb emlékek, újabb bejegyzés 
a könyvecskébe. 

És így tovább — egészen alkonyatig. 

GYÁRFÁS ENDRE 


DÖRMÖGŐÉK ÉS A VIDRA 


A tavaszi olvadáskor 
megáradt a kicsi patak. 
Sziget lett a dombocskából. 
Az egérke rajta maradt. 


Dörmögőék arra járnak. 
Megpillantják. — Hahó! Hahó! 
Athozunk az áradaton. 

Nem maradhatsz szigetlakó. 


Berci nyomban vízbe gázol. 

— Huhh, de jeges! Nagy a sodra. 
Egyelőre meghátrálok. . . 

De nem hagylak a sorsodra. 


— Verjünk hidat — mondja Marci. 
— Amíg azzal készen leszünk 

.  — brummog Bori —, éhezik és 

.  fagyoskodik kisegerünk. 


. Berci kiált: — Tudod, egér, 
. ki fog megmenteni téged? 

. Eltalpalunk a vidrához. 

. Tőle kérünk segítséget. 


Áthallatszik a cincogás: 

. A vidrától? Jaj, nem szabad! 
. Csúfolódtam egyszer vele, 

. és azóta ,örök harag". 


— Mit tehetnénk? — töprenkedik 
három mackónk és az egér. 

— Úszni itt csak az tud, aki 
télen-nyáron vizekben él. 


Ki bukkan fel váratlanul? 
Hát a vidra! — Szia, komák! 
Foglalj helyet a fejemen, 
kisegérke! Úgy hozlak át. 


— Nem haragszol? — kérdik tőle. 


Szól a vidra: — , Örök harag"?! 
Hol van az már! Elsodorta 
a veszélyes, vadóc patak. 

Tavasz montdókák 
d 
. Gyere tavasz, várva várlak, 
Hozz zöld ruhát fűnek, fának! 
I x 
Szürke veréb, veresbegy, 
— A tavasz megérkezett! 
3 
j Nem fúj már és nem havaz, 
Itt van, itt van a tavasz! 
ke 
j 
. Gólyamadár, mikor lesz nyár? 
Hogyha apád gatyába jár! 


Érzed? A tavasz itt van a levegőben, zöld ru- 
. hát hoz fűnek, fának, meleget a sokat didergő 
madaraknak, a szélkiáltónak is. A versből azt 
hallhatjuk, hogy tarka tollú a szélkiáltó. Szí- 
nezd ki a tollait! 
Hányszor hallod a szél szavakat a versből? Min- 
det megtaláltad? Rajzolj egy fát vagy ágat, s rá 
annyi zöld levelet, ahányszor a szél szót hallot- 
tad! Rajzodat kíváncsian várja Dörmögő! 


TELET 


Hol a sziklaszél 
kiálló, 
odaszállt, és ott kiált a 
tarka tollú 
szélkiáltó. 
Bekiáltja 
éjbe-télbe: 
a hidegnek 
végre vége. 
Kék napsütés 
rügyet fakaszt. . . 
— Kikiáltom 
sereg KÉEÁGTTALEN 


Találós kérdések Lábon járó párna, 
a gúnár a párja. 


Széttörött a házikó, 
kiugrott a kiscsikó. Melyik ló fér el egy kosárban? 
(29152) (9f1oy D) 


Billeg-ballag (paiy D ) 

a patakra, 

Háp, háp, háp, háp, Van egy barátom, sosem válik el tőlem, 

mondogatja. Ahová megyek, jön ő is vélem. 

(Ds2Dy) Ha fölemelem a kezem, fölemeli ő is, 
ha szaladok, velem szalad ő is. 

Kicsi fehér házikó, (J2Auup) 

benne sárga kiscsikó, 
i 
i 

A képen különböző állatok árnyképe látható. Már találkoztál velük a találós kérdésekben. De hol 
lehet az, amelyiknek árnyképe nincs a rajzon? Keresd meg a búvóhelyét, rajzold le, díszítsd kedved 
szerint, s küldd el Dörmögőnek! 


Hazafelé bőrig ázott Julcsika. 
Édesanyja fölteregette a ru- 
háit a szárítókötélre. Alsóne- 
műit és a zoknikat a rövideb- 
bikre, a többi holmit a hosz- 
szabbikra csíptette. Míg Jul- 
csi szárad, rajzold a kötélre 


a ruhákat, úgy, ahogy édes- kedveset szeretne adni 


anya kiteregette. Vajon mi- : ve A 
lyen ruhákban indulhatott el s irfe szgálzzától 


j? ts ; 
Julcsi? s zold le, miről álmodozik! 


Karcsi valami szépet és 

Elmúlt a farsang, elbúcsúztattuk a telet. 
A havas élmények után virágos, nevetős, napos 
rajzok bújnak elő a leveleitekből. 

Az erdélyi gyerekek megírták, milyen érde- 
kes szokás járja náluk ilyenkor, márciusban. Ta- 
lán nem tudjátok mindannyian : Erdély a velünk 
szomszédos Romániában van, ahol román és 
magyar anyanyelvű emberek élnek együtt. Az 
ottani magyar gyerekek megtanulták a román 
gyerekektől a , márciuska" készítését, és most 
nektek is szeretnénk továbbadni ezt a hagyo- 
mányt. 

Március elején különböző kis figurákat vág- 
nak ki a gyerekek filcből vagy papírból. Vékony 
zsinórt sodornak piros és fehér fonalból. Ezt 
masnira kötik, és a kivágott figurával együtt rá- 
tűzik egy névkártyára: 


A kártyára a legkedvesebb barát neve kerül, 
akinek átadják a kész márciuskát. A megajándé- 
kozott kitűzi a kabátjára, és addig viseli, amíg 
meg nem látja az első gólyát. Mi is sok március- 
kát készítettünk a barátainknak. A nőnapról 
sem feledkeztünk el. Látom, hogy ti sem: 


Máté Norbi és Gyuri virágai, Hatvanból 


Anyó és Bori köszöni szépen a sok köszöntést, 
rajzot, virágokat. 

Úgy megélénkült nálunk az élet, hogy nem 
sok időnk marad pihenésre. Büszkék vagyunk 
rá, hogy PEIDL BORBÁLA, pápai olvasónk ró- 
lunk is írt tavaszi versében: 


Tavaszodik, tavaszodik, 
Melegedik az idő, 

A mackónak barlangjában 
Most már nincsen pihenő. 
Kinyílik a hóvirág már, 

Nem lesz több fagy, se hideg, 
Egykettőre, egykettőre 

Vízben fürdünk, gyerekek! 


A lubickolás ideje azért még messze van. 
A locsolkodásé viszont közel. Berci és Marci 
már tanulják a locsoló-verseket, Anyó húsvét- 
fát díszít, Borika festi a tojásokat. Ti is készü- 
lődtök? Kristó Attila rajzával kívánunk minden 
olvasónknak kellemes ünnepeket! 


Dörmögőék 


NYUSZI) PAPA 
KRISTÓ ATVILA 
gy éves 


Januári számunk rejtvényeinek helyes megfejtése: 
A gép téli képet felejtett el rajzolni a felső sorba, 
s egy nyári kép hiányzott az alsó sorból. 

A melléklet téli képei közül a fenyőfa nem 
szerepelt a téli rajzon. 

